[{"text_idx": "#000000", "text": "Zer da osteopatia?Nola egiten dugu lan?Osteopatia lagun duzuAmaia LabakaNon gaude"}, {"text_idx": "#000001", "text": "Osteopatia funtzionalarekin gorputzari laguntzen diogu oreka osasungarri baten bila, eta kontaktu leunarekin egiten dugu, kanpoko indarrik ezarri gabe. Lagundu egiten diegu gure organismoak osasun-arazoren bat gainditzeko dituen baliabideei."}, {"text_idx": "#000002", "text": "Gure lana bizitzako edozein fasetan aplika daiteke, sortzetik azken etapara. Lagundu dezakegu sintomaren bat, gaitzen bat, ondoezen bat, traumatismoren bat agertzen denean, eta gure bizi-zikloan gertatzen diren aldaketa-aldietan."}, {"text_idx": "#000007", "text": "Pertsona bat kontsultara etortzen denean, bere gaitzaren kontakizuna jasotzen dugu historia klinikoan, aurrekariekin, proba medikoekin eta abarrekin batera. Ondoren, bere gorputzak adierazten diguna entzutera pasatzen gara. Pertzepzio sotil eta sakon baten bidez, gure eskuak gai dira baloratzeko ehunen eta gorputz-erritmoen egoera, eta arazoarekin kontaktuan jartzen gara."}, {"text_idx": "#000008", "text": "Diagnostikorako zein tratamendu osteopatikorako, Oinarrizko Arnasketa-Mekanismoaren (OAM) propietateetan oinarritzen gara."}, {"text_idx": "#000009", "text": "Anatomia-fisiologiatik arrazoituz eta Oinarrizko Arnasketa-Mugimenduaren (OAM) bultzadan leunki oinarrituz, gorputzari berari laguntzen diogu beste oreka ez-kaltegarri bat aurkitu dezan."}, {"text_idx": "#000011", "text": "Terapia naturalen eta eskuzkoen (fitoterapia, nutrizioa, kiromasajea, eskuzko drainatze linfatikoa-Vodder, kinesiologia...) formazioan urteak eman ondoren, osteopatia funtzionala ezagutu nuen, praktika leuna, sakona eta emaitza bikainekoa. Ez nuen zalantzarik izan UNED-Bergarako Osteopatia Kranialeko Akademiarekin (OKA) lankidetzan eskaintzen duen Osteopatia Formazioan murgiltzeko."}, {"text_idx": "#000012", "text": "Osteopatiak, bai zientzia gisa eta bai arte gisa, konkistatu egin ninduen. Argi izan nuen nire dedikazio esklusiboa, eta horixe eskaintzen diet nire kontsultara etortzen diren pertsonei. Kontsultan lanean ari naiz 2016tik."}, {"text_idx": "#000013", "text": "Osteopatiak eskatzen du bai prestakuntza jarraitua, eta bai eskuz hautemateko gaitasunaren garapen progresiboa. Eskuak, hatzak, praktikarekin doitzen dira."}, {"text_idx": "#000014", "text": "Osteopatia Kranialeko Akademiako kide naiz (OKA) , non saio kliniko eta ikasketa-jardunaldiei esker gure jakintza berritzen, indartzen eta konpartitzen dugun."}]